गुमला शहर के 25 वंचित छात्रों का हुआ नामांकन
झारखंडशिक्षा परियोजना के तहत शहरी क्षेत्र के स्लम बस्ती, गैराज एवं होटलों में काम करनेवाले छह से 14 वर्ष उम्र के बच्चों का पढ़ना अब नहीं कठिन कार्यक्रम के तहत गुमला में 25 बच्चों का नामांकन किया गया। एक माह पहले अभियान की शुरुआत राजकीय उर्दू मध्य विद्यालय से सात बच्चों को चिह्नित कर उनका नामांकन लिया गया था। वह संख्या बढ़कर 25 तक जा पहुंची है।
बच्चों का नामांकन शहर के अलग-अलग विद्यालयों में कराया गया है। नामांकित बच्चों को पुस्तक, बैग, पोशाक, कलम कॉपी समेत सभी प्रकार के शैक्षणिक सामग्री दी जाएगी। गौरतलब है कि गुमला शहर के विभिन्न मुहल्लों में जागरूकता के लिए तीन वाहनों से प्रचार कराया गया था। साथ ही इसमें सामाजिक संगठन एवं अन्य स्वयंसेवी संगठनों से भी अपील की गई थी कि जहां भी वैसे अनाथ अथवा असहाय बच्चे जो अब तक स्कूल जाने से वंचित है और वे पैसे कमाने की लालसा से कही गैरेज में, होटल में काम कर रहे है उन्हें स्कूल जाने के लिए प्रेरित करें। उसके बाद उक्त बच्चों को चिह्नित कर उन्हें स्कूलों में नामांकन कराया गया। एडीपीओ नलिनी रंजन ने बताया कि नामांकित बच्चों की उपस्थिति स्कूलों में हो इसके लिए संबंधित स्कूलों के हेडमास्टर को निर्देश दिया गया है। नामांकन के साथ ही बच्चों को उनकी पढ़ाई से संबंधित सामग्री भी मुहैया करा दी गई है।
hin_Deva hin_Deva hin_Deva